text: 50 родени или живеещи в Русе художници показват свои творби в престижната столична зала „България“ в чест на 70-годишнината на Дружеството на художниците. Представени са 84 картини, графики и пластики. Експозицията бе открита от председателя на Съюза на художниците в България Любен Генов. Според него русенската творческа организация е доказала способността да поддържа традициите и да подкрепя развитието на своите членове. Изложбата се осъществява с подкрепата на Община Русе и на приятели на дружеството от Русе и София.